তাই সুন্দরের প্রতি আকর্ষণ মানুষের চিরন্তনী স্বভাব। বিধাতার পাসপোর্টধারী এ সুন্দর শিল্পকলার মধ্যে বিজ্ঞাপনশিল্পও রয়েছে। এটি নিপুণ শিল্পশৈলী মাধ্যম। সাধারণ অর্থে বলা যায়, পণ্যদ্রব্যের পরিচিতি এবং বেচাকেনার জন্যই বিজ্ঞাপন গ্রাহককে আকর্ষণ করার ব্যবসায়িক কৌশল। ব্যবসা বাণিজ্য এবং এর অর্থনৈতিক উদ্দেশ্য সামনে রেখেই বিজ্ঞাপন শিল্পের গোড়াপত্তন হয়েছে। পণ্যদ্রব্য সম্পর্কে ক্রেতাদের মধ্যে জানাজানি এবং তা ক্রয়ের জন্য এক ধরনের প্রভাবিত করার লক্ষে ভাড়া করা জায়গায় প্রচার অথবা বিভিন্ন প্রচার মাধ্যমে সংবাদ ছাপানোর নামই বিজ্ঞাপন।